open-index/open-wikipedia-markdown huggingface dataset:
సంకల్ప్ రెడ్డి

**సంకల్ప్ రెడ్డి** తెలుగు సినిమా రచయిత, దర్శకుడు. ఘాజీ సినిమాతో దర్శకుడిగా తెలుగు సినిమారంగంలోకి ప్రవేశించాడు. ఘాజీ సినిమా హీందీ, తమిళంలో కూడా విడుదలైంది. 2018 లో అంతరిక్షం అనే సినిమాకు దర్శకత్వం వహించాడు.

## జననం - విద్యాభ్యాసం
సంకల్ప్ రెడ్డి 1984, అక్టోబరు 20న తెలంగాణ రాష్ట్రం, రంగారెడ్డి జిల్లాలోని ఇబ్రహీంపట్నంలో జన్మించాడు. 2006లో హైదరాబాదులోని సి.వి.ఆర్. కళాశాలో ఇంజనీరింగ్ పూర్తిచేసాడు. అనంతరం ఆస్ట్రేలియా, బ్రిస్బేన్ లోని గ్రిఫ్ఫిత్ విశ్వవిద్యాలయంలో ఎంబిఏ చదువుకున్నారు. ఆ చదువును మధ్యలోనే వదిలేసి ఆస్ట్రేలియాలోనే ప్రసిద్ధిపొందిన గ్రిఫిత్ ఫిల్మ్ స్కూల్లో చిత్ర దర్శకత్వంలో MFA ను (2009) చదివాడు.

## వివాహం
సంకల్ప్ రెడ్డికి ఫ్యాషన్ డిజైనింగ్ లో పనిచేస్తున్న కీర్తితో వివాహం జరిగింది. వీరికి దేవ్ కవిశ్, శ్యమంత్ అనే ఇద్దరు పిల్లలు.

## సినిమారంగం
సినిమారంగంలోకి రావడానికి ముందు 4 లఘుచిత్రాలను తీశాడు. సొంతంగా కథ రాసుకొని, ఘాజీ సినిమాను తీశాడు.

## దర్శకత్వం వహించినవి
# 2017 - ఘాజీ
# 2018 - అంతరిక్షం
#2021 - ఐబీ 71 

## మూలాలు

## ఇతర లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగువారు
వర్గం:జీవిస్తున్న ప్రజలు
వర్గం:1987 జననాలు
వర్గం:రంగారెడ్డి జిల్లా సినిమా రచయితలు
వర్గం:రంగారెడ్డి జిల్లా సినిమా దర్శకులు
నారుమంచి సుబ్బారావు

thumb|నారుమంచి సుబ్బారావు
**నారుమంచి సుబ్బారావు**  సంగీత ప్రియుడు, గానసభ స్థాపకుడు, కార్యనిర్వహణాదక్షుడు. ఇతడు తెనాలి సుబ్బారావుగా సంగీతాభిమానులకు సుపరిచితుడు.
## జీవిత విశేషాలు
ఇతడు గుంటూరు జిల్లా, చుండూరులో 1902లో జన్మించాడు. వీరి పూర్వీకులు తెనాలి సమీపంలోని పెదరావూరు గ్రామానికి చెందినవారు. ఇతని తాత జానకిరామయ్య చిన్నతనంలోనే కాలినడకన తిరువయ్యూరుకు వెళ్ళి త్యాగరాజును సంగీతబిక్ష పెట్టమని అర్థించాడు. అప్పటికే 70 యేళ్లు నిండిన త్యాగయ్య అతడికి తన శిష్యుడిగా విద్యారంభం చేసి తన ప్రియ శిష్యుడైన వీణ కుప్పయ్యర్ చేతిలో పెట్టాడు. కుప్పయ్యర్ వద్ద 14 సంవత్సరాలు జానకిరామయ్య శిష్యరికం చేశాడు. ఆ విధంగా జానకిరామయ్య త్యాగరాజుకు శిష్యుడు, ప్రశిష్యుడూ. ఇక సుబ్బారావు తండ్రి సీతారామయ్య తన తండ్రి జానకిరామయ్య వద్ద, ముత్యాలపేట త్యాగయ్యర్ వద్ద సంగీతవిద్యను అభ్యసించిన విద్వాంసుడు. ఆ విధంగా సుబ్బారావు సంగీతనేపథ్యం కలిగిన కుటుంబంలో జన్మించాడు. ఇతని ప్రాథమిక విద్యాభ్యాసం తెనాలిలోను ఉన్నత విద్య మద్రాసు క్రిస్టియన్ కాలేజి, మద్రాసు లా కాలేజీలలో జరిగింది. 1925లో ఇతడు తెనాలిలో న్యాయవాదిగా వృత్తిని ప్రారంభించాడు.

## శ్రీ సీతారామగానసభ
ఇతడు తన 45వ యేట తన తండ్రి సీతారామయ్య జ్ఞాపకచిహ్నంగా "శ్రీ సీతారామ గానసభ"ను తెనాలిలో 1947, ఆగష్టు 29వ తేదీన స్థాపించాడు. ఈ సభ ప్రారంభ కార్యక్రమంగా ఓగిరాల వీరరాఘవశర్మ కచేరీని ఏర్పాటు చేశారు. ఈ సంస్థ అప్పటి నుండి వేలాది కార్యక్రమాలను నిర్వహించి తెనాలిలో కర్ణాటక సంగీతానికి పట్టుకొమ్మగా నిలిచింది. ఈ గానసభలో గానం చేసినవారిలో మహరాజపురం సంతానం, సెమ్మంగుడి శ్రీనివాస అయ్యర్, అరియకుడి రామానుజ అయ్యంగార్, చిత్తూరు సుబ్రహ్మణ్యం పిళ్లై, ముసిరి సుబ్రహ్మణ్య అయ్యర్, ముదికొండన్ వెంకట్రామ అయ్యర్, డి.కె.పట్టమ్మాళ్, ఎం.ఎస్. సుబ్బలక్ష్మి, హరి నాగభూషణం, పిరాట్ల శంకరశాస్త్రి, పురాణం కనకయ్య శాస్త్రి, సుసర్ల గంగాధరశాస్త్రి, తాడిగడప శేషయ్య, పారుపల్లి రామక్రిష్ణయ్య, చిలకలపూడి వెంకటేశ్వరశర్మ, పర్వతనేని వీరయ్య చౌదరి, పాలఘాట్ మణి అయ్యర్, ఫ్లూట్ మహాలింగం  మొదలైనవారెందరో ఉన్నారు. ఎందరో సంగీత విద్వాంసులు ఈ గానసభలో గానం చేయడం ఒక వరంగా భావిస్తారు. సుబ్బారావు ఈ గానసభ నిర్వాహకునిగా తన కార్యదక్షతను ప్రదర్శించాడు. ఈ సంస్థకు కచేరీ ద్వారా కొంత ఆదాయాన్ని, దాతలద్వారా కొంత విరాళాన్ని సేకరించి శాశ్వతనిధిని ఏర్పాటు చేశాడు. 1953 నుండి మూర్తి త్రయమైన త్యాగరాజు, శ్యామశాస్త్రి, ముత్తుస్వామి దీక్షితులవే కాకుండా భద్రాచల రామదాసు, సదాశివ బ్రహ్మేంద్రస్వామి, పురందరదాసు, నారాయణతీర్థులు, మునిపల్లె సుబ్రహ్మణ్య కవి మొదలైన వారి జన్మతిథినాడు ఆయా విద్వాంసుల జయంతులను నిర్వహించడం ప్రారంభించాడు. ఈ విద్వాంసుల జయంతులను తెనాలిలోని ఈ గానసభలోనే కాక విజయవాడ, గుంటూరు, మద్రాసు వంటి చోట్ల కూడా ఇతడు ఘనంగా నిర్వహించి సంగీతప్రియుల ప్రశంసలను పొందాడు.

## రచనలు
ఇతడు కర్ణాటక సంగీతంపై ఉన్న అభిమానంతో విశేషంగా పరిశ్రమించి ఈ క్రింది గ్రంథాలను రచించాడు.
* తమిళదేశమందలి తెలుగు జాతి సంగీత చరిత్ర
* సదాశివ బ్రహ్మేంద్రసరస్వతి స్వామివారి జీవిత చరిత్రము
* శ్రీ భద్రాచల రామదాసు జీవిత సంగ్రహము
* మునిపల్లె సుబ్రహ్మణ్యకవి జీవిత చరిత్రము
* సంగీత మహర్షులు (వాగ్గేయకారులు)
* తెలుగు సంగీత విద్వాంసులు
* కృతికదంబము

## పురస్కారాలు
* 1979 ఏప్రిల్ 5వ తేదీ మద్రాసులోని శ్రీరామనామ యజ్ఞమండలి వారు ఇతడికి "సంగీత విద్యారత్న" అనే బిరుదును ఇచ్చి సత్కరించింది.

## మూలాలు

వర్గం:1902 జననాలు
వర్గం:గుంటూరు జిల్లా కళాపోషకులు
వర్గం:గుంటూరు జిల్లా న్యాయవాదులు
మాదాల రంగారావు

**మాదాల రంగారావు** (మే 25, 1948 - మే 27, 2018) తెలుగు సినిమా నిర్మాత, దర్శకుడు, నటుడు. వామపక్ష భావజాలం కలిగిన ఈయన అవినీతి, అణిచివేత లాంటి సామాజిక సమస్యలను ప్రతిబింబిస్తూ అనేక సినిమాలు రూపొందించాడు. నవతరం ప్రొడక్షన్స్ అనే నిర్మాణ సంస్థ స్థాపించాడు. మరో కురుక్షేత్రం, యువతరం కదిలింది, ఎర్రమల్లెలు, విప్లవశంఖం, నవోదయం, మహాప్రస్థానం, తొలిపొద్దు, ప్రజాశక్తి, బలిపీఠంపై భారతనారి, ఎర్రపావురాలు, స్వరాజ్యం, జనం మనం వంటి సినిమాల్లో నటించారు. నాంపల్లి స్టేషన్ కాడా రాజా లింగో, కాలేజీ కుర్రవాడ కులాసాగా తిరిగేటోడా, అమరవీరులెందరో అనే పాటలు అత్యంత ప్రజాదరణను పొందాయి.

## వ్యక్తిగత జీవితం
అతను ప్రకాశం జిల్లా మైనం పాడు మాదాల స్వగ్రామంలో  1948 మే 25న ఆయన జన్మించాడు. ప్రజా నాట్యమండలి లో క్రియాశీలక సభ్యుడిగా ఉన్నాడు. మరో ప్రముఖ దర్శకుడు టి. కృష్ణ, నిర్మాత పోకూరి బాబురావు ఈయన సహోధ్యాయిలు. రంగారావు కొడుకు మాదాల రవి. తండ్రి సినిమాల్లో బాల నటుడిగా నటించాడు. 1980-90 దశకంలో సామాజిక విప్లవ సినిమాలతో తెరపై సంచలనం సృష్టించాడు.

## వామపక్ష సిద్ధాంతాలకు అండదండ
తాను నిర్మించిన చిత్రాల ద్వారా వచ్చిన లాభాన్ని సీపీఎం పార్టీ కార్యాలయానికి విరాళంగా ఇచ్చేవాడు. ఉమ్మడి ఏపీలోని పలు ప్రాంతాల్లోని థియేటర్లలో ప్రదర్శించడం ద్వారా వచ్చిన లాభాన్ని స్థానిక సీపీఎం కార్యాలయాలకు అందించేవాడు. మారుతున్న పరిస్థితుల్లో కూడా నమ్ముకొన్న సిద్ధాంతాలను తుదిశ్వాస వరకు విడవలేదు.

## సినిమాలు
చైర్మన్ చెలమయ్య ఆయన మొదటి సినిమా. నవతరం ప్రొడక్షన్స్ పతాకంపై ఈయన 1980 లో తీసిన యువతరం కదిలింది సినిమాకు ఆంధ్రప్రదేశ్ రాష్ట్ర ప్రభుత్వ బంగారు నంది పురస్కారం లభించింది. నవతరం పిక్చర్స్‌ బ్యానర్లో సినిమాలు నిర్మించిన మాదాల, ఎక్కువగా విప్లవ భావాలు కలిగిన చిత్రాలనే తీశాడు. నేటి తరంలో విప్లవ సినిమాలకు చిరునామాగా నిలిచిన ఆర్‌ నారాయణమూర్తికి మాదాల స్పూర్తిగా నిలిచారు.

హరిశ్చంద్రుడు (1980)

* చైర్మన్ చెలమయ్య (1974)
* ముగ్గురు మూర్ఖురాళ్ళు(1978)
* బంగారు చెల్లెలు (1979)
* చిలిపి వయసు (1980) 
* యువతరం కదిలింది (1980)
* ఎర్రమల్లెలు (1981)
* మరో కురుక్షేత్రం (1981)
* మహా ప్రస్థానం (1982)
* విప్లవ శంఖం (1982)
* నవోదయం (1983)
* ప్రజాశక్తి (1983)
* స్వరాజ్యం (1983)
* వీరభద్రుడు (1984)
* జనం మనం (1985)
* బలిపీఠంపై భరతనారి (1989)
* తొలిపొద్దు (1991)
* ఎర్రసూర్యుడు(1995)
* ఎర్ర పావురాలు (1995)
* నేనుసైతం (2004)

## మరణం
గత కొంతకాలంగా శ్వాసకోస సంబంధ వ్యాధితో బాధపడుతున్న మాదాల రంగారావు 2018, మే 27 ఆదివారం తెల్లవారుజామున 5 గంటలకు హైదరాబాదులో మరణించాడు.

## మూలాలు

## బయటి లంకెలు
* 

వర్గం:తెలుగు సినిమా దర్శకులు
వర్గం:తెలుగు సినిమా నటులు
వర్గం:2018 మరణాలు
వర్గం:1948 జననాలు
వర్గం:తెలుగు సినిమా నిర్మాతలు
వర్గం:ప్రకాశం జిల్లా సినిమా నటులు
వర్గం:ప్రకాశం జిల్లా సినిమా దర్శకులు
వర్గం:ప్రకాశం జిల్లా సినిమా నిర్మాతలు
పుష్య బహుళ అష్టమి

**పుష్య బహుళ అష్ఠమి** అనగా పుష్యమాసములో కృష్ణ పక్షము నందు అష్టమి తిథి కలిగిన 23వ రోజు.

## సంఘటనలు

## జననాలు

## మరణాలు

* వృష (1882) : చిరుమామిళ్ళ సుబ్రహ్మణ్య కవి, కవి, వాగ్గేయకారుడు, శతకకర్త.

## పండుగలు, జాతీయ దినాలు
* ఉత్తనూరు బృందావనంలో కన్నడ సంకీర్తనాచార్యుడు, హరిదాసు గోపాలదాసు ఆరాధన ఉత్సవాలు.

## మూలాలు

## బయటి లింకులు

వర్గం:పుష్యమాసము
సందీప్ రెడ్డి వంగా

**సందీప్ రెడ్డి వంగా** తెలుగు సినిమా రచయిత, దర్శకుడు. అర్జున్ రెడ్డి తో దర్శకుడిగా తెలుగు సినిమారంగంలోకి ప్రవేశించాడు. 

2025లో వరద బాధితుల కోసం దర్శకుడు సందీప్ రెడ్డి వంగా తన సోదరుడు ప్రణయ్ రెడ్డి వంగాతో కలిసి భద్రకాళి ప్రొడక్షన్స్ తరపున సీఎం సహాయనిధికి రూ. 10 లక్షల విరాళం అందజేశారు.  

## జననం - విద్యాభ్యాసం
సందీప్ 1988, డిసెంబర్ 25న తెలంగాణ రాష్ట్రంలోని వరంగల్లులో జన్మించాడు. 8వ తరగతి వరకు వరంగల్లులోని ప్లాటినం జూబ్లీ హైస్కూల్, అఘాఖాన్ ఎడ్యుకేషనల్ సోసైటీ స్కూల్లో చదివిన సందీప్, 10వ తరగతి నుండి 12వ తరగతి వరకు హైదరాబాదులో చదివాడు. దార్వాడలోని ఎస్.డి.ఎం. వైద్య కళాశాలలో ఫిజియోథెరఫీ పూర్తిచేసి, కొన్నాళ్లు వైజాగ్ లో ఉద్యోగం చేసాడు.

సినిమారంగంపై ఉన్న ఆసక్తితో ఆస్ట్రేలియా, సిడ్నీలోని అకాడమీ అఫ్ ఫిలిం, థియేటర్ అండ్ టెలివిజన్ లో ఫిలిం మేకింగ్ ఫై శిక్షణ తీసుకున్నాడు.

## సినిమారంగం
2010 నుండి సినిమారంగంలోని వివిధ విభాగాల్లో పనిచేసిన సందీప్, 2010లో కేడి సినిమాకు సహాయ దర్శకుడిగా.. 2015లో మళ్ళీ మళ్ళీ ఇది రాని రోజు సినిమాకు సహా దర్శకుడిగా పనిచేసాడు.

**అర్జున్ రెడ్డి:** అర్జున్ రెడ్డి సినిమా స్క్రిప్ట్ రాసుకొని హీరో పాత్రకోసం శర్వానంద్ ను సంప్రదించాడు. కానీ, అతను వేరే సినిమా చేస్తుండడంతో విజయ్ దేవరకొండను తీసుకోవడం జరిగింది. ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో సందీప్ తండ్రి, అన్న కలిసి భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు.

2017, ఆగష్టు 26న విడుదలైన అర్జున్ రెడ్డి సినిమా బ్లాక్ బస్టర్ హిట్ గా నిలిచి సందీప్ కి, చిత్ర యూనిట్ కి మంచి పేరు వచ్చింది. 5 కోట్ల రూపాయలతో నిర్మించిన ఈ చిత్రం 50 కోట్లకు పైగా వసూలు చేసింది.

## రాబోతున్న సినిమాలు
ప్రభాస్ హీరోగా "స్పిరిట్" చిత్రం భారీ బడ్జెట్ తో ప్రస్తుతం నిర్మాణ దశలో ఉంది. ఆ సినిమా 2027, మార్చి 5 న విడుదల కానుంది. 

## ఫిల్మోగ్రఫీ

**నటనా పాత్రలు**

## అవార్డులు మరియు నామినేషన్లు

#

## మూలాలు

## ఇతర లంకెలు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
వర్గం:1988 జననాలు
వర్గం:వరంగల్లు పట్టణ జిల్లా సినిమా దర్శకులు
ముస్లిం మహిళల వివాహ హక్కుల రక్షణ బిల్లు- 2017

**ముస్లిం మహిళల వివాహ హక్కుల రక్షణ బిల్లు- 2017 లేదా [[ట్రిపుల్ తలాక్]] బిల్**లును 28 డిసెంబర్ 2017 రోజున  లోక్‌సభలో   కేంద్ర న్యాయశాఖ మంత్రి  రవిశంకర్ ప్రసాద్ ప్రవేశపెట్టారు. మూడుసార్లు తలాక్ చెప్పి భార్యను వదిలించుకునే ఈ దురాచారానికి స్వస్తి పెట్టేందుకు కేంద్రం ఈ బిల్లు తీసుకొచ్చింది.  సుప్రీం ఆదేశాలతో ట్రిపుల్‌ తలాక్‌కు చరమగీతం పాడేలా కేంద్ర ప్రభుత్వం ఈ బిల్లు రూపొందించింది.

## చరిత్ర
ట్రిపుల్‌ తలాక్‌ చట్ట విరుద్దమని . ఇది రాజ్యాంగ విరుద్ధమని ప్రాథమిక హక్కులకు భంగకరమని సుప్రీంకోర్టు స్పష్టం చేసింది. సుప్రీంకోర్టు ప్రధాన న్యాయమూర్తి జస్టిస్‌ ఖేహార్‌ నేతృత్వంలోని ఐదుగురు సభ్యుల ధర్మాసనం 3-2 మెజారిటీతో తీర్పు వెలువరించింది. తలాక్‌ చెప్పి విడాకులు తీసుకుంటే నాన్‌-బెయిలబుల్‌ వారెంట్‌ జారీ చేసి, గరిష్ఠంగా మూడేళ్లు జైలుశిక్ష విధిస్తామని ఈ బిల్లులో కేంద్రం పొందుపర్చింది. ట్రిపుల్‌ తలాక్‌ మహిళల హక్కులను హరిస్తోందని గత ఆగస్టు 22, 2017న సుప్రీంకోర్టు రాజ్యాంగ ధర్మాసనం తీర్పును వెలువరించింది.  దీనిపై చట్టం తీసుకురావాలని కేంద్ర ప్రభుత్వానికి సర్వోన్నత న్యాయస్థానం ఆదేశించింది. 
## మంత్రివర్గ ఉపసంఘం
కేంద్ర హోం మంత్రి రాజ్‌నాథ్‌సింగ్‌ అధ్యక్షతన మంత్రివర్గ ఉపసంఘం తలాక్‌ ట్రిపుల్‌పై ఎర్పడింది.  ఇందులో సుష్మాస్వరాజ్‌,  అరుణ్‌జైట్లీ,  రవిశంకర్‌ప్రసాద్‌, రిపీపీ చౌదరిలు సభ్యులుగా ఉన్నారు. 
## వివరాలు
* ఈ చట్టం ప్రకారం ట్రిపుల్ తలాఖ్ అని భర్త నోటితో చెప్పినా, రాత పూర్వకంగా తెలిపినా, ఈ మెయిల్, ఎస్సెమ్మెస్, వాట్సప్ సందేశాలను పంపినా అక్రమమే.
* ఈ చట్టం ప్రకారం దోషిగా తేలితే మూడేండ్ల జైలుతోపాటు జరిమానా కూడా విధిస్తారు. 
## మూలాలు


వర్గం:భారతదేశం
తడకమళ్ల వేంకట కృష్ణారావు

**తడకమళ్ల వేంకట కృష్ణారావు**తొలి తెలుగు నవలాకారుడు. నరహరి గోపాలకృష్ణమచెట్టి రాసిన సోనాబాయి పరిణయము(1873),కందుకూరి వీరేశలింగం నవల రాజశేఖర చరిత్ర(1866)కు ముందే కంబుకంధర చరిత్ర(1830-60)అనే నవలను రచించాడు.
## జీవిత విశేషాలు
కృష్ణారావు నల్లగొండజిల్లా హుజూర్ నగర్ లో జన్మించారు.కంబుకంధర చరిత్రను ఆయన వచన ప్రబంధంగా చెప్తారు. ఐతే 19వ శతాబ్ధంలో నవల ప్రబంధంగానే వ్యవహరించబడింది. కాబట్టి కథానిక లాగానే నవల రచన తెలంగాణలోనే బీజం పడిందని చరిత్రకారుల అంచనా.  1866లో అతను రాసిన ‘కంబుకంధర చరిత్ర’లో తొలి తెలుగు నవలా మూలాలున్నట్లు  పరిశోధకులు గుర్తించారు.  తెలుగు గణిత గ్రంథకర్తల్లో అతను గుర్తింపు పొందిన వాడు. ఆయన కూడా పద్యాల్లో ‘ఆంధ్ర లీలావతి’ రాశాడు.

## మూలాలు

వర్గం:తెలంగాణ రచయితలు
సూరారం కవిరంగదాసు

20వ శతాబ్దికి చెందిన వాగ్గేయకారుడు **సూరారం కవిరంగదాసు**.  మహబూబ్ నగర్ జిల్లా సూరారం (కోయిలకొండ) గ్రామానికి చెందిన వాడు. ఎన్నో సంకీర్తనలు రచించారు. అంతే కాకుండా తాళపత్ర  గ్రంథాలు రచించారు. ఇందులో జ్యోతిష్యము, వైద్య శాస్త్రము, జలార్గ శాస్త్రము, మంత్ర శాస్త్రమునకు సంబంధించిన వివరణ ఉందని వీరి కుటుంబీకులైన శ్రీవైష్ణవ వేణుగోపాల్ తెలిపారు. ఇతని కీర్తనలు మహబూబ్ నగర్ జిల్లా అంతటా వ్యాప్తి చెందాయి. తన పేరుమీదనే కవిరంగ దాసునికి అంకితం ఇస్తున్నట్లు కీర్తనలు రచించారు. సూరారం గ్రామంలో వీరి పొలం దగ్గర పులిగట్టు గుహలో తపస్సు చేసి భగవంతుని సాక్షత్కారము పొందిన గొప్ప పండితుడు వాగ్గేయకారుడని సూరారం గ్రామ పెద్దలు చెప్పుకుంటారు. వీరి కుటుంబానికి చెందిన యువకవి శ్రీవైష్ణవ వేణుగోపాల్ శ్రీ వేపూరు హనుమద్దాసు కీర్తనలపై మద్రాసు విశ్వవిద్యాలయంలో ఎం.ఫిల్ పరిశోధన చేశారు. ప్రస్తుతం బెనారస్ హిందూ విశ్వవిద్యాలయం కాశీలో తెలుగు సాహిత్యంలో సరస్వతి అనే అంశంపై పిహెచ్.డి పరిశోధన చేస్తున్నారు..

## సూరారం కవిరంగదాసు ప్రసిద్ధ కీర్తనలు
* వందనములు జేతామా సద్గురునాకు 
* రామయ్యరారా రఘుకుల శేఖర 
* వాసుదేవా నీ దాసుడను కృప జూపవ 
* రారా శంకర కృప సాగర నన్ను 
* పాహిమాం శ్రీ శారదా పాలించు 
* రారా కరుణ కలిగి బ్రోవర రాములు 
* రామ రావేమి ఇంతటి రాజా సుమ   
## మూలాలు

వర్గం:మహబూబ్ నగర్ జిల్లా కవులు
వర్గం:పాలమూరు జిల్లా వాగ్గేయకారులు
వర్గం:వాగ్గేయ కారులు
వర్గం:మహబూబ్ నగర్ జిల్లా వ్యక్తులు
భిన్నేక తుంగ్గల్ ఇకా

కుడి|thumb|గరుడ పంచశీలపై రాయబడిన'' భిన్నేక తుంగల్ ఇకా(భిన్నత్వంలో ఏకత్వం) ''
'''భిన్నేక తుంగల్''' '''ఇకా'''(భిన్నత్వంలో ఏకత్వం) ఇండోనేషియా యొక్క అధికారక జాతీయ నినాదం. ఇది పాత జావా భాషకు సంబంధిచిన వాక్యం. దీని అర్థం భిన్నత్వంలో ఏకత్వం. ఇది ఇండోనేషియా జాతీయ చిహ్నమైన గరుడ పంచశీల పై రాసి ఉంటుంది.  ఇది ఇండోనేషియా రాజ్యాంగపు 36ఎ(36A) అధికరణలో ప్రత్యేకంగా గుర్తించబడింది. గరుడ అనే పేరు విష్ణుమూర్తి యొక్క వాహనము, భౌద్ధ మత బంగారు పక్షి రాజం అయిన గరుడ(గరుత్మంతుడు) నుండి తీసుకోబడింది.

ఇది పాత జావా భాషలో రాసిన సుతసోమ కావ్యం(జావా: సుతసోమ కకావిన్) నుండి తీసుకోబడిన ఒక వాక్యం. ఇది ఎంపు తంత్యులర్(ఎంపు ఒక గౌరవ వాచకం) చే రచించబడింది. ఇది 14వ శతాబ్ధపు మజాపహిత్ రాజ్యంలో, రాజసానగార హయాం లో రచించబడింది. ఈ కావ్యం ఇతిహాస పద్యాలు ఛందస్సు లో ఉంటాయి.

హిందువుల (ముఖ్యంగా శైవులు), బౌద్ధుల మధ్య సహనాన్ని ప్రభోదించడం చేత ఇది ముఖ్యమైన కావ్యంగా భావించబడుతుంది.

## పూర్తి వచనము

### అసలు పద్యం
ఇది 139 అధ్యాయంలోని, 5వ పద్యము (తెలుగు లిప్యంతరీకరణ)
ర్వనేక ధాతు వినువుస్ బుద్ధ విశ్వా,
భిన్నేకి రక్వ రింగ్ అపన్ కేన పర్వానొసేన్,
మణ్గ్కా న్గ్ జీనాత్వ కలవాన్ శివతత్వ తుంగ్గల్,
**భిన్నేక తుంగల్ ఇకా** తన్ హనా ధర్మ మంగ్ర్వా.
(జావా లిపి)
*Rwâneka dhâtu winuwus Buddha Wiswa,*
*Bhinnêki rakwa ring apan kena parwanosen,*
*Mangka ng Jinatwa kalawan Siwatatwa tunggal,*
**''Bhinnêka tunggal ika** tan hana dharma mangrwa.''


### అనువాదం

ప్రసిద్ధమైన శివుడు, బుద్ధుడు ఇరువురని అంటారు.
వారు ఇద్దరే, కానీ వారి మధ్య బేధంబొక చూపుతో గుర్తించనేల సాధ్యం,
బుద్ధతత్త్వం శివత్వం ఒకటే కాబట్టి.
వారు ఇద్దరే, కానీ ఒక్కలాంటివారే, సత్యంబుబేధములేదు
సోయ్విటో సంతోసో యొక్క ఆంగ్ల వ్యాఖ్యానం యొక్క తెలుగీకరణ.

## ఇవి కుడా చూడండి
* నినాదం
* సత్యమేవ జయతే

## మూలాలు
జోళదరాశి దొడ్డనగౌడ

**జోళదరాశి దొడ్డనగౌడ** గాయకుడిగా, నటుడిగా, కన్నడాంధ్ర కవిగా, నాటకకర్తగా, ప్రయోక్తగా, వీరశైవతత్వజ్ఞుడిగా ప్రసిద్ధుడు. 
## జీవిత విశేషాలు
right|thumb|200px| జోళదరాశి దొడ్డనగౌడ
జోళదరాశి దొడ్డనగౌడ బళ్లారి జిల్లా జోళదరాశి గ్రామంలో 1910, జూన్ 27వ తేదీన ఒక సంపన్న రైతు కుటుంబంలో పంపనగౌడ, రుద్రమ్మ దంపతులకు జన్మించాడు. ఇతడు బాల్యం నుండే సంగీత, నాటక, సాహిత్యాలపై అమితమైన ఆసక్తిని కనబరచాడు. స్వగ్రామంలోనే నాటక సంఘాన్ని నెలకొల్పి "గరుడ గర్వభంగ" అనే నాటకాన్ని ప్రదర్శించి ప్రముఖ నటుడు బళ్ళారి రాఘవ ప్రశంసలందుకున్నాడు. ఆనాటి నుండి వారిద్దరి మధ్య అనుబంధం బలపడి తెలుగు, కన్నడ నాటకరంగానికి ఒక కొత్త వెలుగు నిచ్చింది. ఇతడు వ్రాసిన కన్నడ నాటకాలు బసవేశ్వర, కనకదాసులలో బళ్ళారి రాఘవ ప్రధాన పాత్రలను ధరించాడు. రాఘవ నాటకబృందంలో సభ్యుడిగా ఇతడు బెంగుళూరు, విజయవాడ, హైదరాబాదు, ఢిల్లీ, రంగూన్ మొదలైన పలు పట్టణాలలో ప్రదర్శనలిచ్చాడు. కబీరు, నారదుడు, కృష్ణుడు, రాముడు మొదలైన పాత్రలను ధరించి ప్రేక్షకుల మెప్పును పొందాడు. ఇతడు బళ్ళారి జిల్లా నాటకకళాపరిషత్తును స్థాపించాడు. బళ్లారిలో  రాఘవ కళామందిరం నిర్మాణంలో కృషి చేశాడు. స్వగ్రామంలో రామేశ కళామందిరాన్ని నిర్మించాడు. ఇతడు శివభక్తుడు. శరణకవిగా ఇతడు కళారాధనతో పాటు మత, వేదాంత తత్త్వ ప్రచారాలను చేశాడు. ఇతడు రైతుగా, గ్రామ పంచాయితీ అధ్యక్షుడిగా కూడా వ్యవహరించాడు.

## రచనలు
ఇతడు కన్నడ భాషలో 30కి పైగా కావ్యాలు, నాటకాలు, కవితా సంపుటాలను వెలువరించాడు. తెలుగులో "గేయ గుంజారము", "వచనామృతము", "శూన్య సంపాదనము" మొదలైన గ్రంథాలను రచించాడు. ఇతని జీవిత చరిత్ర "నందే నానోదిదే" అనే పేరుతో కన్నడ భాషలో వెలువడింది. ఇది తెలుగులో "అనుభవాలు - జ్ఞాపకాలు" పేరుతో తెలుగు విశ్వవిద్యాలయ ప్రచురణగా వెలువడింది.
## కావ్యగానం
ఇతడు కంచుకంఠంతో వేలాది సభలలో కావ్యగానం చేసి కన్నడ ప్రజలను సంగీత సాహిత్యాలలో ఓలలాడించాడు. తన గానం మూలకంగా ఇతడు కన్నడ కావ్యాలపట్ల ప్రజలకు ఆసక్తిని, అభిరుచిని కలిగించాడు. రాజశేఖర విలాస, శూన్యసంపాదన, భరతేశ వైభవ, ప్రభులింగలీలె, బసవపురాణ, హరిహరన రగళెగళు, గిరిజాకళ్యాణ, హరిశ్చంద్రకావ్య, రామాయణ దర్శనం, జైమిని భారత మొదలైన  ఎన్నో కన్నడ కావ్యాలను సాహిత్యాభిరుచి, సంగీతప్రజ్ఞ, దైవభక్తి ముప్పేటలుగా ఆవేశంతో గానం చేసేవాడు. ఇతడు గానంలో లీనమై, తన్మయుడై, భావావేశానికి లోనై ఒక్కోసారి భోరున విలపించేవాడు. 
## సన్మాన సత్కారాలు
ఇతడు "గమకకళానిధి" అనే బిరుదును పొందాడు. కన్నడ సాహిత్య పరిషత్తు, ఆంధ్రప్రదేశ్ సంగీత నాటక అకాడమీలనుండి ఇతడు సత్కరించబడ్డాడు. కర్ణాటక రాష్ట్రప్రభుత్వం రాజ్యోత్సవ ప్రశస్థిని, కర్ణాటక సంగీత నాటక అకాడమీ పురస్కారాన్ని అందుకున్నాడు. కల్బుర్గి విశ్వవిద్యాలయం ఇతడిని గౌరవ డాక్టరేటుతో సత్కరించింది. 
## మరణం
ఇతడు 1994, మే 10వ తేదీన మరణించాడు.
## మూలాలు

వర్గం:కన్నడ కవులు
వర్గం:గాయకులు
వర్గం:నటులు
వర్గం:రంగస్థల కళాకారులు
వర్గం:నాటక రచయితలు
వర్గం:తెలుగు కవులు
వర్గం:కర్ణాటక వ్యక్తులు
వర్గం:1910 జననాలు
వర్గం:1994 మరణాలు
హాస్య యోగా

జోక్, కామెడీ, సంతోషకరమైన స్థితి వంటివి లేకుండా శారీరక కదలికల ద్వారా నవ్వడం అనే ప్రక్రియే **హాస్య యోగా**. 

## చేయు పద్దతి
ఈ ప్రక్రియ మానసిక ఒత్తిడి నుంచి తక్షణ ఉపశమనం కలిగిస్తుంది. సహజంగా కానీ, కృత్రిమంగా కానీ, నటించడం ద్వారా కానీ - ఏ విధంగా నవ్వినా మానవ మెదడు తేడా పసిగట్టదు, ఎలా నవ్వినా మెదడు ఎండార్ఫిన్లను విడుదల చేస్తుంది. ఈ ఎండార్ఫిన్లు ఆనందాన్నీ, ఆరోగ్యాన్నీ కలిగిస్తాయి. ఈ పరిశోధన ఫలితాల ఆధారంగా 1995లో ముంబైకి చెందిన వైద్యుడు మదన్ కటారియా హాస్య యోగా ప్రక్రియను రూపొందించారు. వాణిజ్యపరమైన ప్రచారం లేకుండానే 100 దేశాలకు పైగా ఈ ప్రక్రియ విస్తరించింది. లాఫింగ్ క్లబ్ లు, హాస్య యోగా శిక్షకులు హాస్య యోగాను మరింత ప్రాచుర్యంలోకి తీసుకువస్తున్నారు.

## మూలాలు


వర్గం:యోగా
వర్గం:ఆరోగ్యం
పెళ్ళాం ఊరెళితే

**పెళ్ళాం ఊరెళితే** 2003, జనవరి 15న విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో శ్రీకాంత్, వేణు, సంగీత, రక్షిత ముఖ్యపాత్రలలో నటించగా, మణిశర్మ సంగీతం అందించారు.

## నటవర్గం
* శ్రీకాంత్
* వేణు
* సంగీత
* రక్షిత
* గుండు హనుమంతరావు
* కోట శ్రీనివాసరావు
* సునీల్
* ఎమ్.ఎస్.నారాయణ
* సుమన్ శెట్టి

## పాటల జాబితా
ఓ మల్లెపువ్వు రా, గానం. ఉదిత్  నారాయన్ , కల్పన

మిలమిల మెరిసే, గానం.ఎస్ పి బాలసుబ్రహ్మణ్యం, గోపికా పూర్ణిమ,

జూమ్ శరబి , గానం.చక్రి, మల్లిఖార్జున్, గోపికా పూర్ణిమ, ప్రీతీ

ఉలక్కి పాపా , గానం.కార్తీక్ , ఉష

దొండపండు లాంటి, గానం.హరిహరన్, కల్పన.

## సాంకేతికవర్గం
* దర్శకత్వం:	ఎస్. వి. కృష్ణారెడ్డి
* నిర్మాత:	అల్లు అరవింద్
* రచన:	చింతపల్లి రమణ (మాటలు)
* కథ:	శక్తి చిదంబరం
* సంగీతం:	మణిశర్మ
* నిర్మాణ సంస్థ: సిరి మీడియా ఆర్ట్స్
* పాటలు: వేటూరి సుందరరామ మూర్తి, సుద్దాల అశోక్ తేజ, చంద్రబోస్ (రచయిత), చిర్రావూరి విజయ్ కుమార్
* గాయకులు: ఉదిత్ నారాయణ్, కల్పన, ఎస్.పి బాలసుబ్రహ్మణ్యం, గోపిక పూర్ణిమ, ఉష, శంకర్ మహదేవన్, హరిచరణ్

## మూలాలు

## ఇతర లంకెలు
*
* యూట్యూబ్ లో పెళ్ళాం ఊరెళితే సినిమా

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:శ్రీకాంత్ నటించిన సినిమాలు
వర్గం:వేణు నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:సునీల్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:గుండు హనుమంతరావు నటించిన సినిమాలు
అమ్మాయిలు అబ్బాయిలు

**అమ్మాయిలు అబ్బాయిలు** 2003, జనవరి 30న విడుదలైన తెలుగు చలనచిత్రం. రవిబాబు దర్శకత్వం వహించిన ఈ చిత్రంలో మోహిత్, విజయ్ సాయి, డెబీనా, సోనూ సూద్, రమ్యశ్రీ, చలపతి రావు, రవిబాబు, ధర్మవరపు సుబ్రమణ్యం, చిత్రం శ్రీను ముఖ్యపాత్రలలో నటించగా, చక్రి సంగీతం అందించారు.

## నటవర్గం
* మోహిత్
* విజయ్ సాయి
* డెబినా బోన్నర్జీ
* సోనూ సూద్
* రమ్యశ్రీ
* చలపతి రావు
* రవిబాబు
* ధర్మవరపు సుబ్రమణ్యం
* చిత్రం శ్రీను

## పాటల జాబితా
నిజం చెప్పమంటే, రచన: భాస్కర భట్ల రవికుమార్, గానం. చక్రి ,కౌసల్య

నీలోని అందాలు, రచన: భాస్కర భట్ల రవికుమార్, గానం.శ్రీనివాస్, కౌసల్య

సుబ్బారావు సుబ్బారావు, రచన: భాస్కర భట్ల రవికుమార్, గానం రవివర్మ, కౌసల్య

ప్రేమా ఓ ప్రేమా, రచన: భాస్కర భట్ల రవికుమార్, గానం.రవివర్మ , కౌసల్య

నువ్వెప్పుడు వచ్చావో , రచన: భాస్కర భట్ల రవికుమార్, గానం.సందీప్, కౌసల్య

ఇష్టపడి ఇష్టపడి , రచన: భాస్కర భట్ల రవికుమార్,గానం. శ్రీనివాస్, కౌసల్య .

## సాంకేతికవర్గం
* దర్శకత్వం: రవిబాబు
* నిర్మాత: పి. కిరణ్
* స్క్రీన్ ప్లే: రవిబాబు
* సంగీతం: చక్రి 
* గీత రచయిత: భాస్కరభట్ల రవికుమార్ 
* నేపథ్య గానం: చక్రీ, కౌసల్య, రవివర్మ,శ్రీనివాస్, సందీప్ 
* ఛాయాగ్రహణం: జోషి
* కూర్పు: మార్తాండ్ కె. వెంకటేష్
* నిర్మాణ సంస్థ: ఆనంది ఆర్ట్స్ క్రియేషన్స్ 
* నిర్మాత: పి.కిరణ్ 
* విడుదల:30:01:2003.

## మూలాలు

## ఇతర లంకెలు
*

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
నూజివీడు సీడ్స్

**నూజివీడు సీడ్స్** అనేది ఒక భారతీయ వ్యవసాయ వ్యాపార సంస్థ, ఇది ముఖ్యంగా విత్తనాలను విక్రయిస్తుంది. భారతదేశం యొక్క అతిపెద్ద హైబ్రిడ్ సీడ్ కంపెనీగా పిలవబడే ఈ నూజివీడు సీడ్స్ లిమిటెడ్, లక్షల మంది రైతులకు నాణ్యమైన హైబ్రిడ్, రకరకాల విత్తనాలను అభివృద్ధి చేసి సరఫరా చేయడం ద్వారా ఇది భారతీయ వ్యవసాయంలో ముఖ్య పాత్ర పోషిస్తుంది. నూజివీడు సీడ్స్, నిజానికి NSL గ్రూపులో భాగంగా స్థాపించబడింది, ఇది నాలుగు దశాబ్దాలకు పైబడి భారతదేశ రైతులకు సేవలను అందిస్తుంది. ఈ సంస్థ 17 రాష్ట్రాలలో ఉనికిని కలిగి, దేశవ్యాప్తంగా 5.5 మిలియన్ల మంది రైతులకు సుమారు 350 రకాల విత్తనాల ఉత్పత్తులను మార్కెట్ చేస్తుంది.  జీనోమ్ వ్యాలీలో కూడా తన కార్యకలాపాలును ప్రారంభించింది.

## మూలాలు

వర్గం:విత్తనాలు
స్టాలిన్ (అయోమయ నివృత్తి)

* స్టాలిన్ - రష్యాకు చెందిన కమ్యూనిస్టు నేత, మాజీ అధ్యక్షుడు
* స్టాలిన్ (సినిమా) - చిరంజీవి నటించిన సినిమా
* ఎం. కె. స్టాలిన్ - తమిళనాడుకు చెందిన రాజకీయ నాయకుడు, కరుణానిధి కుమారుడు.
సాయిపల్లవి

**సాయిపల్లవి** సినీ నటి. తమిళ, తెలుగు, మలయాళ చిత్రాల్లో నటించింది. కళారంగంలో విశేష కృషి చేసి సేవలకుగాను త‌మిళ‌నాడు ప్ర‌భుత్వం అందించే 'కలైమామణి' అవార్డును 2025లో 2021 సంవత్సరానికిగానూ సాయి పల్లవి అందుకుంది.

## నేపథ్యం
సాయిపల్లవి ది తమిళనాడులోని ఊటీకి సమీపంలో ఉన్న కోత్తగిరి అనే చిన్న గ్రామం. బడుగ గిరిజన కుటుంబంలో జన్మించారు తల్లి రాధామణి పుట్టపర్తి సాయిబాబా భక్తురాలు కావడంతో ఆమె పేరులో సాయి చేర్చింది. ఈమె మంచి నర్తకి కూడా. తండ్రి సెంతామరై కస్టమ్స్ అధికారి. ఈమె, చెల్లెలు పూజ కన్నన్‌ కవల పిల్లలు. అక్కడికి దగ్గర్లోని కోయంబత్తూరులో పాఠశాల విద్యనభ్యసించింది. తల్లి ప్రభావంతో ఈమెకు డ్యాన్సు అంటే చిన్నప్పటి నుంచి ఆసక్తి ఉండేది. పాఠశాల స్థాయి నుంచి బెరుకు లేకుండా వేదికల మీద నాట్యం చేసేది. ఈమె ఎనిమిదో తరగతిలో ఉండగా ఆమె నాట్యం చూసిన ఓ దర్శకుడు *ధూం ధాం* అనే తమిళ సినిమాలో కథానాయిక కంగనా రనౌత్ పక్కన చిన్న పాత్రలో అవకాశమిచ్చాడు. తర్వాత మీరా జాస్మిన్ క్లాస్ మేట్ గా *కస్తూరి మాన్* అనే మరో సినిమాలో నటించింది.

ఈటీవీలో ఢీ లాంటి కొన్ని డ్యాన్సు కార్యక్రమాల్లో పాల్గొనింది. తండ్రి ఈమె ముందు బాగా చదువుకోవాలనే ఉద్దేశంతో జార్జియా లో వైద్యవిద్య నభ్యసించడానికి పంపించాడు.

## సినిమా
వైద్యవిద్య నాలుగు సంవత్సరాలు పూర్తి కాగానే తమిళ దర్శకుడు అల్ఫోన్సో ఈమెను ప్రేమమ్ చిత్రంలో నటించమని అడిగాడు. అలా ఈమె సినీ రంగ ప్రవేశం జరిగింది. తర్వాత శేఖర్ కమ్ముల దర్శకత్వంలో వచ్చిన ఫిదా సినిమాలో కథానాయిక భానుమతి పాత్ర పోషించింది. ఈ సినిమా కోసం తెలుగు నేర్చుకుని స్వంతంగా డబ్బింగ్ చెప్పుకుంది. తర్వాత నాని సరసన ఎం. సి. ఏ చిత్రంలో నటించింది.

## మీడియాలో
విజయ్ దళపతి జి.ఓ.ఎ.టి చిత్రంలో విజయ్ నటనను సాయి పల్లవి ప్రశంసించింది.

## నటించిన చిత్రాలు

## అవార్డులు  , నామినేషన్లు

## మూలాలు

వర్గం:తెలుగు సినిమా నటీమణులు
సింహళ భాష

thumb | కుడి | alt=సింహళఅక్షరాలు | సింహళ భాష అక్షరాలు
సింహళ (సింహళము: සිංහල; siṁhala [siŋɦələ]), [3] అనేది సింహళీయుల యొక్క స్థానిక భాష, శ్రీలంకలో అతిపెద్ద జాతి సమూహంగా 16 మిలియన్ల మంది ఉన్నారు. సింహళీయులు శ్రీలంకలో ఇతర జాతి సమూహాలచే రెండవ భాషగా మాట్లాడతారు, సుమారు నాలుగు మిలియన్ల మంది పౌరులు ఉన్నారు.  ఇది ఇండో-యూరోపియన్ భాషల ఇండో-ఆర్యన్ శాఖకు చెందినది.  సింహళీయుల రచన సింహళి లిపిని ఉపయోగించి రాయబడింది, ఇది బ్రాహ్మిక్ స్క్రిప్టులలో ఒకటి, కడంబ వర్ణమాలకు దగ్గరి సంబంధం కలిగిన ప్రాచీన భారతీయ బ్రాహ్మి లిపి యొక్క వంశస్థుడు. సింహళీయులు శ్రీలంక యొక్క అధికారిక, జాతీయ భాషలలో ఒకటి. సింహళీయులు, పాళీతో పాటు, తెరవాడ బౌద్ధ సాహిత్యంలో అభివృద్ధిలో ప్రధాన పాత్ర పోషించారు. శ్రీలంకలో బౌద్ధమతం రావడంతో, క్రీ.పూ. మూడవ నుండి రెండవ శతాబ్దం వరకు పురాతన సింహళీ ప్రాకుత్ శాసనాలు కనుగొనబడ్డాయి. తొమ్మిదవ శతాబ్దం నుంచి పురాతన గ్రంధాలయాలు పురాతన కాలం నాటివి. సింహళీయుల సన్నిహిత బంధువు మాల్దీవియన్ భాష.

## పద చరిత్ర

సింహళ  అనేది ఒక సంస్కృత పదం; సంబంధిత మధ్య ఇండో-ఆర్యన్ (Eḷu) పదం సిహల(Sīhala). ఈ పేరు సియుహ నుండి ఉత్పన్నమైనది, "సింహం" కు సంస్కృత పదం  శివహ్లా భగవత పురాణానికి చెందిన ఒక సంస్కృత పేరుగా గుర్తింపు పొందింది. ఈ పేరు కొన్నిసార్లు "సింహాల నివాసం" గా గ్లాస్ చేయబడి, దీవిలో ఉన్న సింహాలుగా భావించే పూర్వపు సింహాలకి ఆపాదించబడింది.
ఎల్.ఆర్.అంజలి

**ఎల్.ఆర్.అంజలి** ఒక సినిమా నేపథ్య గాయని. ఈమె గాయని ఎల్.ఆర్.ఈశ్వరికి చెల్లెలు. ఈమె తల్లి నిర్మల 1950లలో సినిమాలలో కోరస్ పాడేది. ఈమె తండ్రి దేవరాజన్ మద్రాసులో స్పెన్సర్స్ కంపెనీలో పెద్ద ఉద్యోగం చేసేవాడు.ఈమె బాల్యంలోనే తండ్రి మరణించాడు. ఈమె చదువు మద్రాసు ఎగ్మోర్‌లోని ప్రెసిడెన్సీ హైస్కూలులో గడిచింది. తర్వాత రాజారాం అయ్యంగార్ వద్ద సంగీతాన్ని, మీనాక్షి సుందరం పిళ్లై వద్ద శాస్త్రీయ నృత్యాన్ని అభ్యసించింది. ఈమె తమిళ, తెలుగు, మలయాళ, కన్నడ చిత్రాలలో పాటలు పాడింది.
## తెలుగు సినిమా పాటల జాబితా
ఎల్.ఆర్.అంజలి ఎం.ఎస్.విశ్వనాథన్, జె.వి.రాఘవులు, రమేష్ నాయుడు, కె.చక్రవర్తి, చెళ్ళపిళ్ళ సత్యం, టి.చలపతిరావు, విజయభాస్కర్ వంటి సంగీత దర్శకులు స్వరపరచిన పాటలను, ఆరుద్ర, కొసరాజు రాఘవయ్యచౌదరి, సి.నారాయణరెడ్డి, రాజశ్రీ, దాశరథి రంగాచార్య, అప్పలాచార్య, దాసం గోపాలకృష్ణ, ఆత్రేయ, అనిసెట్టి సుబ్బారావు, ఉత్పల సత్యనారాయణాచార్య, వేటూరి సుందరరామమూర్తి మొదలైన కవులు వ్రాసిన గేయాలను పాడింది. ఈమె ఎల్.ఆర్.ఈశ్వరి, పి.బి.శ్రీనివాస్, వాణీ జయరామ్, బి.వసంత, పిఠాపురం నాగేశ్వరరావు, పి.సుశీల, ఎస్.పి.బాలసుబ్రహ్మణ్యం, రమోలా, మాధవపెద్ది రమేష్, జి.ఆనంద్ వంటి గాయకులతో కలిసి అనేక పాటలు పాడింది. 

ఈమె గానం చేసిన  తెలుగు పాటలలో కొన్ని ఈ క్రింది జాబితాలో:

## మూలాలు

వర్గం:తెలుగు సినిమా గాయకులు
వర్గం:కన్నడ సినిమా నేపథ్యగాయకులు
వర్గం:తమిళ సినిమా నేపథ్యగాయకులు
వర్గం:మలయాళ సినిమా నేపథ్యగాయకులు
వర్గం:భారతీయ సినిమా నేపథ్యగాయకులు
మైమ్

thumb|గజ్వేల్‌లోని మహతి ఆడిటోరియం ప్రారంభోత్సవం సందర్భంగా 2019 డిసెంబరు 15న తెలంగాణ ప్రభుత్వ భాషా సాంస్కృతిక శాఖ నిర్వహించిన సాంస్కృతిక సంబరాలులో మైమ్ మధు చేత మైమ్ ప్రదర్శన

**మైమ్** (మూకాభినయం) అనేది నాటకం లో ఉపయోగించే ఒక ప్రక్రియ. ఒక వ్యక్తికి సంబంధించిన వ్యక్తిగతమైన అలవాట్లు లేదా ఒక చిన్న సంఘటనను మాటలు లేకుండా అభినయం ద్వారా వ్యక్తంచేసేది మైమ్. మైమ్ చేసే కళాకారుడికి నిరాఘాటమైన సృజనాత్మక శక్తి, సునిశితమైన పరిశీలనా శక్తి తప్పనిసరిగా ఉండాలి. ప్రతి కళాకారునికి మైమ్‌ కళ అనేది చాలా అవసరం. మైమ్‌ కళతో శరీరం తేలికవుతుంది. ప్రతిఒక్కరు తమకు తెలియకుండానే నిజ జీవితంలో మైమ్‌ కళను పాటిస్తుంటారు.

## మైమ్ విధానం
మైమ్ చేసే సందర్భంలో మాటలుగాని, వస్తువుల వినియోగంగానీ, తెరవెనుక నుండి వ్యాఖ్యానంగానీ ఉండదు.

## తెలుగు నాటకరంగంలో మైమ్
తెలుగు నాటకరంగంలో ఈ మైమ్ రావడానికి గల కారణాలు అనేకం ఉన్నాయి. ఒక సన్నివేశంలో నటులు అనేక వస్తువులను రంగస్థలంపైకి తీసుకొనిరావడం సాధ్యపడదు. ఇలాంటి పరిస్థితుల్లో ఈ మైమ్ అవసరం అవుతుంది.

ప్రాచీన భారత సాంప్రదాయ కళల్లో మైమ్ ఉన్నప్నటికి తెలుగు నాటకరంగంలో మాత్రం ప్రాశ్చాత్య నాటకరంగ నాటకాల ద్వారానే ప్రవేశించిందని చెప్పవచ్చు.

ప్రఖ్యా శ్రీరామమూర్తి రచించిన దయ్యం నాటకం ద్వారా మైమ్ తెలుగు నాటకరంగంలోకి ప్రవేశించింది. 1964లో ప్రోలాప్రగడ ప్రసాద్ రచించి దర్శకత్వం వహించిన ఇదం అహం నాటకంలో పూర్తిస్థాయిలో మైమ్ ను ఉపయోగించారు.

## ఇవి కూడా చూడండి
* మైమ్ మధు

## మూలాలు

వర్గం:తెలుగు నాటకరంగం
దొంగలు చేసిన దేవుడు

**దొంగలు చేసిన దేవుడు** 1977, అక్టోబర్ 15వ తేదీన విడుదలైన డబ్బింగ్ సినిమా. ఈ సినిమా 1976లో తమిళభాషలో విడుదలైన "తునివే తునై" (துணிவே துணை) అనే సినిమాకు తెలుగు డబ్బింగ్. ఈ సినిమాకు ధైర్యమే జయం అని మరో పేరు కూడా పెట్టారు. పి.వి.తులసిరామన్ ఈ సినిమా నిర్మాత.

## పాటలు
# అనంత దాయకి ఆలింపవా ఆరాధ్య దైవమా  - ఎల్.ఆర్.ఈశ్వరి , ఎల్.ఆర్.అంజలి బృందం
# ఆకాశాన చుక్కలలోన నాట్యమాడు చెలియా - వాణి జయరాం
# కనుల మోహంలో ఎదలో దాహంలో నీలో పరువమొచ్చే వరుడు - ఎల్.ఆర్.ఈశ్వరి బృందం
# నను గెలుచుట నీ తరం కాదు ఎవరెదురోచ్చిన భయం - వి.రామకృష్ణ, ఎస్.పి.బాలసుబ్రహ్మణ్యం

## మూలాలు

వర్గం:డబ్బింగ్ సినిమాలు
వర్గం:తమిళ అనువాద సినిమాలు
వర్గం:రాజసులోచన నటించిన సినిమాలు
వర్గం:ప్రభ నటించిన సినిమాలు
రతీమన్మథ

**రతీమన్మథ** నవంబరు 9, 1979వ తేదీన విడుదలైన తెలుగు సినిమా. ఈ సినిమాకు పోలవరపు బ్రహ్మానందరావు దర్శకత్వం వహించాడు. 
## నటీనటులు
* సంగీత
* ప్రసాద్ బాబు
* వంకాయల
* గోపీకృష్ణ
* లక్ష్మీచిత్ర కృష్ణమూర్తి
* రాజ్యలక్ష్మి
* శరత్ కుమార్

## సాంకేతికవర్గం
* దర్శకత్వం: పోలవరపు బ్రహ్మానందరావు
* మాటలు: కె.వి.రమణమూర్తి
* సంగీతం: సత్యం
* ఛాయాగ్రహణం: వి.వి.ఆర్.చౌదరి
* కూర్పు: నాయని మహేశ్వరరావు
* నిర్మాత: పి.వి.ఎస్.వి.ప్రసాద్

## కథ
సుశీల చదువుకున్న అమ్మాయి. వంపులు సొంపులు వున్న యువతి. తల్లి, చెల్లెలు, ఇద్దరు తమ్ముల పోషణ బాధ్యత ఆమెపై పడుతుంది. సుశీలపై కన్నువేసిన సమితి అధ్యక్షుడు ఆమె లొంగకపోవడంతో ఉద్యోగంలోంచి తీసివేయిస్తాడు. ఊళ్లో ఆమెకు ఆమె కుటుంబానికి పరపతి లేకుండా చేస్తాడు. సుశీల తమ్ముడు చనిపోతే, సహాయానికి ఒక్కరు కూడా రారు. సుశీలకు పట్నంలో ఉద్యోగం లభిస్తుంది. ఉద్యోగం ఇచ్చిన నాగేంద్రరావు తనకు, తన క్లయింట్లకు ఆనందాన్ని అందించాలని షరతు విధిస్తాడు. పరిస్థితుల ప్రాబల్యం వల్ల సుశీల అంగీకరిస్తుంది. ఆమెలో బిగువు సడలగానే నాగేంద్రరావు ఆమెను ఉద్యోగంలో నుంచి తీసివేస్తాడు. సుశీలను ఒక యువతి ఆదరిస్తుంది. వారిద్దరూ వ్యాపారంలో భాగస్వాములవుతారు. ఏనాడో ఇల్లు వదిలి వెళ్ళిపోయిన సుశీల అన్న మోహన్ ఇంటికి వచ్చి కుటుంబం సంగతి తెలుసుకుని, పట్నం వెళ్లి అక్కడ తన చెల్లెల్లు నాగేంద్రరావు మూలంగా నాశనమైందని, కారు ప్రమాదంలో మరణించిందని తెలుసుకుని పగ తీర్చుకునే పనులు మొదలు పెడతాడు.

## పాటలు
# హృదయాలు రెండు ఒకటై - ఎస్.పి.బాలసుబ్రహ్మణ్యం , ఎస్ పి శైలజ రచన: దాశరథి 
# అందాల రాణి నీవయా కళ్యాణ మౌను లేవమ్మా, రచన: దాశరథి, గానం: ఎస్ పి శైలజ, రమణ, వి.రామకృష్ణ .

## మూలాలు

## బయటిలింకులు
* రతీమన్మథ పాటల వివరాలు
అమ్మనుడి (పత్రిక)

**అమ్మనుడి** తెనాలి నుండి ప్రచురితమైతున్న మాసపత్రిక. తెలుగు జాతి ప్రతిక ఉపపేరుతో నుడి నాడు నెనరు ఉపశీర్షికతో ఈ పత్రిక వెలువడుతుంది. 2013 అక్టోబరులో ప్రచురితమైన **నడుస్తున్న చరిత్ర** పత్రిక ఆర్థిక కారణాలవలన ఆగిపోయి, తిరిగి 2015 మార్చి నుండి సరికొత్త పేరుతో ప్రారంభమైంది. అంతర్జాలంలో తెలుగు భాషపై చర్చలు జరుగుతుండడానికి అమ్మనుడి పత్రికలో వచ్చిన వ్యాసాలే కారణం.

## సంపాదకవర్గం
* సంపాదకుడు: డా. సామల రమేష్ బాబు
* తోడ్పాటు: డా. గారపాటి ఉమామహేశ్వరరావు, డా. వెన్నిసెట్టి సింగారావు, డా. సుందర్ కొంపల్లి, రహ్మానుద్దీన్ షేక్, సరస్వతుల రామనంసింహం (సరసి), తమ్మా శ్రీనివాసరెడ్డి.

## చరిత్ర
1983 నుండి 2013 వరకు **నడుస్తున్న చరిత్ర** పత్రికను విజయవాడ కేంద్రంగా డా. సామల రమేష్ బాబు ప్రచురించారు. 2001 నుండి రాజకీయ విశ్లేషణలతోపాటుగా భాషా ఉద్యమాల గురించి వ్యాసాలు రావడం ప్రారంభమై, 2009 నాటికి పూర్తిస్థాయి భాషోద్యమ పత్రికగా రూపాంతరం చెందింది. ఆర్థిక కారణాల వల్ల 2013 నవంబరు నుండి ఈ పత్రిక వెలువడలేదు. తిరిగి 2015 మార్చి మాసంలో ఉగాదికి తొలి సంచికతో పేరు మార్చుకొని **అమ్మనుడి**గా వెలువడింది.

## దృష్టికోణం
తెలుగు భాషను ద్రావిడ భాషగా గుర్తిస్తూ అచ్చతెలుగు మూలాలను సంస్కృతంలేని పదాలనుండి స్వీకరించాలని ఈ పత్రికలో రాసే రచయితల ప్రధాన దృష్టికోణం.

## రచయితలు
డా. సామల రమేష్ బాబు, సం.వె. రమేష్, ఈమని శివనాగిరెడ్డి, రంగనాయకమ్మ, వీవెన్, వేదగిరి రాంబాబు, వెలమల సిమ్మన్న, డా.ఎన్. గోపి ఇతర రచయితలు.

## మూలాలు

వర్గం:తెలుగు పత్రికలు
హను రాఘవపూడి

**హను రాఘవపూడి**గా పేరు పొందిన హనుమంతరావు రాఘవపూడి ఒక తెలుగు సినిమా దర్శకుడు, స్క్రీన్ ప్లే రచయిత. అందాల రాక్షసి సినిమాతో దర్శకుడిగా పరిచయం అయ్యాడు. *[[కృష్ణ గాడి వీర ప్రేమ గాథ|కృష్ణ గాడి వీర ప్రేమ గాధ]]*, *[[లై (సినిమా)|లై]]*, *[[పడి పడి లేచే మనసు|పడి పడి లేచె మనసు]]*, *[[సీతా రామం]]* వంటి చిత్రాలకు దర్శకత్వం వహించాడు.

## వ్యక్తిగత జీవితం
హనుమంతరావు తెలంగాణ రాష్ట్రం, భద్రాద్రి కొత్తగూడెం జిల్లాలోని కొత్తగూడెం పట్టణంలో జన్మించాడు. కొత్తగూడెంలోనే డిగ్రీ వరకు చదివి, తర్వాత హైదరాబాదులో ఎంసిఏ చేశాడు. చిన్నతనంలో ఇతనిని ఇంట్లో పెద్దవాళ్ళు సినిమాలు సరిగా చూడనిచ్చేవారు కాదు. వారికి తెలియకుండా సినిమాలు చూడటం అలవాటు చేసుకున్నాడు. కె. విశ్వనాథ్ సినిమాలు చూసి వాటి మీద ఆసక్తి పెరిగింది.

## సినిమారంగం
చదువు పూర్తవగానే ఉద్యోగం చేయడం ఇష్టం లేక తనకిష్టమైన రచనను వృత్తిగా చేసుకోవడం కోసం సినిమారంగంలోకి రావాలనుకున్నాడు. మొదట అమృతం ధారావాహికకు రచయితగా పనిచేశాడు. తర్వాత దర్శకుడు చంద్రశేఖర్ యేలేటి దగ్గర ఐతే, ఒక్కడున్నాడు సినిమాలకు అసిస్టెంట్ డైరెక్టర్‌గా, అనుకోకుండా ఒక రోజు సినిమాకు అసోసియేట్ డైరెక్టర్‌గా పనిచేశాడు. 2012లో అందాల రాక్షసి సినిమాకు తొలిసారిగా దర్శకత్వం వహించాడు.

## సినిమాలు

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:భద్రాద్రి కొత్తగూడెం జిల్లా సినిమా దర్శకులు
ఈ అబ్బాయి చాలా మంచోడు

**ఈ అబ్బాయి చాలా మంచోడు** 2003 జనవరి 14న విడుదలైన తెలుగు చలనచిత్రం. అగస్త్యన్ దర్శకత్వం వహించిన ఈ చిత్రంలో రవితేజ, వాణి, సంగీత, అజయ్ రత్నం, ప్రీతి నిగమ్, సనా, బెనర్జీ ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.

## నటవర్గం
* రవితేజ (వివేకానందా)
* వాణి (భారతి)
* సంగీత (జీవిత)
* అజయ్ రత్నం (వివేకానంద తండ్రి)
* ప్రీతి నిగమ్ (వివేకానంద సవతి తల్లి)
* సనా (భారతి తల్లి)
* బెనర్జీ (భారతి తండ్రి)

## సాంకేతికవర్గం
* కథ, స్క్రీన్ ప్లే, దర్శకత్వం: అగస్త్యన్
* నిర్మాత: బి.వి.ఎస్.ఎన్. ప్రసాద్
* సంగీతం: ఎమ్.ఎమ్. కీరవాణి
* సాహిత్యం: చంద్రబోస్
* ఛాయాగ్రహణం: రాజేష్ యాదవ్
* కూర్పు: కోటగిరి వెంకటేశ్వరరావు
* నిర్మాణ సంస్థ: శ్రీ వెంక‌టేశ్వ‌ర సినీ చిత్ర ఎల్ఎల్‌పి

## పాటలు
ఈ చిత్రానికి ఎమ్.ఎమ్. కీరవాణి సంగీతం అందించాడు.

## మూలాలు

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
జోడి

**జోడి** 1999లో ప్రవీణ్ గాంధీ దర్శకత్వంలో విడుదలైన తమిళ అనువాద ప్రేమకథా చిత్రం. ఇందులో ప్రశాంత్, సిమ్రాన్ ముఖ్య పాత్రలు పోషించారు.

## తారాగణం
* ప్రశాంత్
* సిమ్రాన్
* నాజర్
* త్రిష
* మధన్ బాబ్
* జనకరాజ్

## పాటలు
ఈ సినిమాకు ఎ. ఆర్. రెహమాన్ పాటలు స్వరపరచగా సబేష్-మురళి నేపథ్య సంగీతం అందించాడు. ఈ సినిమాకు సంగీత దర్శకత్వం వహించమని దర్శకుడు ప్రవీణ్ గాంధీ ఎ. ఆర్. రెహమాన్ ను సంప్రదించాడు. కానీ ఆయన సమయం దొరక్కపోవడంతో 1997 లో రెహమాన్ డోలీ సజా కె రఖ్నా అనే హిందీ సినిమాకు స్వరపరిచిన బాణీలే వాడుకున్నారు.
* అందాల జీవా అందంగా రావా
* కదిలే కాలమె జీవితం
* నను ప్రేమించానను మాట
* నా కన్నె హంస
* వెర్రి మనసా
* హృదయాన్ని మురిపించే

## మూలాలు

వర్గం:తమిళ అనువాద సినిమాలు
వర్గం:ఎ. ఆర్. రెహమాన్ సంగీతం అందించిన సినిమాలు
మాళవిక ఆనంద్

**మాళవిక ఆనంద్** తెలంగాణ రాష్ట్రానికి చెందిన కర్ణాటక సంగీత విద్వాంసురాలు.

## జననం
మాళవిక 1999, డిసెంబర్ 8న వివేకానంద, సుచిత వి.ఆనంద్‌ దంపతులకు హైదరాబాదులోని బర్కత్‌పురలో జన్మించింది.

## సంగీత ప్రస్థానం
మాళవిక తల్లివైపువారు వయోలిన్ విద్వాంసులవడంతో మాళవికకి చిన్ననాటి నుంచే కర్నాటక సంగీతం పట్ల మక్కువ పెరిగింది. ఆమెకున్న ఆసక్తిని గమనించిన తల్లితండ్రులు మాళవికను ప్రోత్సాహాన్ని అందించారు. చిరుప్రాయంలోనే నాలుగు భాషలలో ఆల్బమ్‌లు రూపొందించిన మాళవిక, అనేక కచేరీలు చేసింది.

### కచేరీలు
రాష్ట్రంతో పాటు దేశంలోని వివిధ ప్రాంతాలలో సుమారు 70కి పైగా సంగీత కచేరీలు తెలుగు, తమిళ, కన్నడ, హిందీ భాషలలో చేసింది.

# కర్నాటకలో ప్రతిష్టాత్మకమైన మైసూరు దసరా ఉత్సవాల్లో కచేరి
# శ్రీరామనవమి సందర్భంగా భద్రాచలం దేవాలయంలో కచేరి
# తిరుపతిలో జరిగిన ప్రపంచ తెలుగు మహాసభల్లో కచేరి

## విజయాలు
# 9 నుండి 11 సంవత్సరాల వయసులోనే భక్తిగీతాలతో కూడిన సీడీ, రామదాసు కీర్తనలతో కూడిన సీడీలను రూపొందించింది
# శ్రీరామనవమి సందర్భంగా భద్రాచలం దేవాలయంలో ఇచ్చిన సంగీత కచేరి సందర్భంగా గవర్నర్‌ నరసింహన్‌ దంపతుల చేతులమీదుగా శాలువా కప్పించుకుని దీవెనలు పొందింది
# మాజీ ముఖ్యమంత్రి నల్లారి కిరణ్ కుమార్ రెడ్డి చేతుల మీదుగా యునిక్‌ వరల్డ్‌ రికార్డును అందుకుంది

## మూలాలు

వర్గం:తెలుగువారిలో సంగీతకారులు
వర్గం:కర్ణాటక సంగీత విద్వాంసులు
వర్గం:1999 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా మహిళా సంగీత విద్వాంసులు
సిలోన్ మనోహర్

**సిలోన్ మనోహర్** ఒక సినిమా నటుడు, పాప్ గాయకుడు. ఇతడి అసలు పేరు ఎ. ఇ. మనోహరన్. ఇతడు తెలుగు, తమిళ, మలయాళ, కన్నడ, హిందీ  భాషలలో సుమారు 260 సినిమాలలో నటించాడు. ఇతడు 1964లో శ్రీలంకన్ తమిళ సినిమా "పాసా నీల"లో హీరోగా నటించాడు. 1970లో కొలంబోలో గాయకుడిగా తన వృత్తిని ఆరంభించాడు. అంతకు ముందు ఇతడు నాటకాలలో పనిచేశాడు. 1973 నాటికి ఇతడు పాప్ స్టార్‌గా ఎదిగాడు. జాఫ్నా మ్యూజిక్ ఫెస్టివల్‌లో ఇతనికి "పాప్ చక్రవర్తి" అనే బిరుదు లభించింది. ఇతడు ఇంగ్లీషు, సింహళము, తమిళ భాషలలో పాటల ఆల్బంలు విడుదలచేశాడు. ఇతడు ఇంగ్లాండు, ఆస్ట్రేలియా, అమెరికా, ఐరోపా, కెనడా, సింగపూర్ మొదలైన ప్రదేశాలలో తన సంగీత ప్రదర్శనలు ఇచ్చాడు. చెన్నైలోని బ్రీజ్ హోటల్‌లో 1999-2000 ప్రాంతంలో గాయకుడిగా కాంట్రాక్టు కుదుర్చుకున్నాడు.  
## నటుడిగా
ఇతడు అనేక భారతీయ భాషా చలనచిత్రాలలో శివాజీ గణేశన్, రజనీకాంత్, కమల్ హాసన్, మమ్ముట్టి, ధర్మేంద్ర, చిరంజీవి మొదలైన నటుల సరసన నటించాడు. 

ఇతడు నటించిన కొన్ని తెలుగు సినిమాలు:
* సీతే రాముడైతే (1979)
* అసాధ్యులకి అసాధ్యుడు (1980)
* ఆరని మంటలు (1980)
* చట్టానికి కళ్లులేవు (1981)
* స్త్రీ సాహసం (1987)

## మూలాలు

## బయటి లింకులు
*

వర్గం:శ్రీలంక ప్రజలు
వర్గం:పాప్ గాయకులు
వర్గం:నటులు
వర్గం:సినిమా నటులు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:హిందీ సినిమా నటులు
గంగుల శాయిరెడ్డి

**గంగుల శాయిరెడ్డి** (1890 - 1975) తెలంగాణ రాష్ట్రానికి చెందిన కవి. తెలంగాణ రైతుల జీవితాన్ని సాహిత్యంగా మలిచాడు.

## జననం - విద్యాభ్యాసం
శాయిరెడ్డి 1890లో వాస్తవ్యులు శివారెడ్డి, రామక్క దంపతులకు జనగామ జిల్లా జీడికల్ గ్రామంలో జన్మించాడు. జీడికల్ గ్రామంలోని సంప్రదాయ వీధి బడిలో అక్షరాలు నేర్చుకున్న శాయిరెడ్డి, చిన్నతనంలోనే మహా భారతము, భాగవత రామాయణములను బట్టించుకున్నాడు. రామదాసు, అన్నమయ్య, రాకమచర్ల వేంకటదాసులు రాసిన కీర్తనలను ఆలపించేవాడు.

## రచించినవి
# కాపుబిడ్డ (వ్యవసాయ పద్యకావ్యం): గ్రామీణ నేపథ్యంలో నిసర్గమైన వాతావరణంలో శ్రమైక జీవనంలో వున్న అత్యధిక కష్టాలు, అత్యల్పసుఖాల చిత్రణ
# బాలశిక్ష: వయోజన విద్య కొరకు నాలుగు బాలశిక్షలలు రచించాడు

## ఇతర వివరాలు
# రచనలను కొనసాగిస్తూనే మరోవైపు తెలంగాణ ఉద్యమంలో చురుగ్గా పాల్గొని, నిజాం వ్యతిరేక పోరాటంలో పాల్గొని జైలు జీవితం గడిపాడు.
# ఈయన ‘కాపుబిడ్డ’ కావ్యంకు సురవరం ప్రతాపరెడ్డి, గాడిచర్ల హరిసర్వోత్తమరావుల నుండి ప్రశంసలు లభించాయి.
# 1916 నుంచి 1926 వరకు ఆలేరు, పెంబర్తి, కొలనుపాకలతోసహా స్వగ్రామంలోనూ వీధి బడులు నడిపి, చిన్నారులను తీర్చిదిద్దాడు.
# నెలసరి ఐదు రూపాయల జీవనభృతిని పొందిన శాయిరెడ్డి 1936-39ల మధ్య భువనగిరి, నెల్లుట్ల, గుమ్మడవెల్లి మొదలైన గ్రామాల్లో వసతిగృహం ఏర్పాటు చేశాడు.

## మూలాలు

వర్గం:తెలుగువారు
వర్గం:1890 జననాలు
వర్గం:జనగామ జిల్లా రచయితలు
మాగాపు శరభకవి

**మాగాపు శరభకవి** 17 వ శతాబ్దానికి చెందిన విద్వత్కవి, తూర్పుగోదావరి జిల్లా ఐనవిల్లి మండలానికి చెందిన వాడు

## చరిత్రలొ శరభ కవి
పెద్దాపురం సంస్థానం మహారాజు వత్సవాయి చతుర్భుజ తిమ్మ జగపతి మహారాజు ఒక నాడు మంత్రి దండనాదాగ్రణులతోనూ, అస్థాన కవివరేణ్యులతోనూ సామంత ప్రభువులతోను కొలువుదీర్చియుండ ద్వారపాలకుడు వచ్చి "మహాప్రభో ! ఏలినవారి దర్శనమునకు మాగాపు శరభకవిగారను ఒక బ్రాహ్మణుడువచ్చి తాను వచ్చితినని దేవరవారితోనే మనవి చేయమన్నారు. ఏమిశెలవని విన్నవించెనట. అందులకు రాజును ఆస్థానకవీశ్వరులలో ఒకరిని పంపి, సగౌరవంగా ఆయనను తీసుకొని రమ్మనిరట ఈకవి గారు వెళ్లి ద్వారము దగ్గిరున్న శరభకవి గారి వేషమును చూసి ఆయన అవునా కాదాయని సందేహించి చివరకు ఆయనే అని తెలుసుకుని రాజాజ్న అయినదని విన్నవింప ఆకవివతంసుడు లోనికి వచ్చెరట మహారాజ దర్శనమునకు వచ్చిన ఈ కవిగా రొక అంగవస్త్రమును కట్టుకుని చేతనొక చెంబు భుజము మీద ఒక గామంచా, చంకనొక తాటియాకు పుస్తకములకట్ట మాత్రము కలిగి యుండి, బీద బ్రాహ్మణ వేషముతో నుండిరట మహారాజు ఆయనను చూసి "ఇతడా శరభకవి ? అన్నారట . అమాట రాజు గారి నోటినుండి వచ్చీరాక మునుపే "ఇతడా" అని తక్కువగౌరవము తెలిపే శబ్ధంతో సంబొదించిరనే స్వాభిమానమున, మహారాజు దయ సంపాదించవచ్చితిని కదా అను అవేశంతో ఈ క్రింది పద్యము చదివెనట

::ఇతడా రంగదభంగ సంగర చమూహేతిచ్ఛటాపాలకో
::ద్ధ్తకీలాశలభాయమానరిపురాడ్ధారాశ్రు ధారానవీ
::న తరంగిణ్యబలాఅమాగమసమా నందత్పయోధిస్తుతా
::యతశౌర్యోజ్వలుడైన వత్సవయ తిమ్మక్షావరుం డీతడా

యెందు కీలా చెప్పవలసి వచ్చిందో స్పష్టంగా తెలుస్తూనే ఉంది. అయినా కొంచెం వివరిస్తాను. తనకు నేను నౌకరునుగాను. ఇండిపెండెంటు తరగతిలో వాణ్ణి. యెప్పడూతన దర్శనానికి వెళ్లలేదు కాని, ఈయనా? అని అనక, నిస్సాకారంగా నన్ను ఇతడా? అని అంటాండా? సరే! ఆయన నన్ను వొక్క సారి - ఇతడా అన్నాడు కనక ఆయన్ని నేను 60 సార్లు “యితఁడా?" అంటే సరిపోతుంది అని శరభకవిగారు. ఆ విధంగా తన సామార్థ్యాన్ని ప్రకటించారని చెప్పకుంటారు

## మూలాలు
* పెద్దాపురం సంస్థాన చరిత్ర పుట సంఖ్య 83
* కథలు గాథలు చేళ్లపిళ్ల వేంకటశాస్త్రి పుట సంఖ్య 254

వర్గం:తూర్పు గోదావరి జిల్లా కవులు
బుద్ధవరపు పట్టాభిరామయ్య

**బుద్ధవరపు పట్టాభిరామయ్యా** తూర్పుగోదావరి జిల్లా పెద్దాపురానికి చెందిన కథా రచయిత. స్వాతంత్య్రాభిలాష ను తెలుగు జాతి నర నరాలకు ప్రవహింప జేయడంలో చారిత్రిక నాటకాలు ప్రముఖ పాత్రను పోషిస్తున్న 1920-30లలో అనేక చారిత్రక నాటకాలు వెలువడి ప్రదర్శితమయ్యాయి. నాటకాలను ఓ ప్రధాన ప్రచార సాధనంగా ఆనాటి నాయకులు ఉపయోగించారు. అందులో ముఖ్యంగా బుద్ధవరపు పట్టాభిరామయ్య గారి రచనలు కూడా ఉన్నాయి. 

## రచనలు
* మాతృ దాస్య విమోచన (1924)
* కారణమేమి (1925)
* పెద్దాపురం ముట్టడి (1928)
* సత్యాగ్రహ విజయం
* అహల్య నాటకాలు

అలనాటి పెద్దాపుర మహాసంస్థానంలో అంతఃపుర స్త్రీలు తమ ఆత్మాభిమానం కాపాడుకోవడానికి అగ్నికి ఆహుతైన యధార్థ గాథని పెద్దాపురం ముట్టడి అనే కథగా 1928 లో రచించిన పట్టాభిరామయ్య గారు 1928 సంవత్సరంలోనే ఒకానొక సినిమా ఒప్పందం నిమిత్తం కొల్హాపూర్ వెళ్లి పెద్దాపురం తిరిగి వస్తూండగా ప్రమాదవశాత్తూ రాజమండ్రి దగ్గర గోదావరి నది లో మునిగి మరణించారు.

## మూలాలు

వర్గం:తెలుగు కథా రచయితలు
2018

**2018** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు

### జనవరి 2018
### ఫిబ్రవరి 2018
### మార్చి 2018
2018 ఏప్రిల్

### మే 2018
### జూన్ 2018
### జూలై 2018
### ఆగస్టు 2018
* 2018 ఆగష్టు 15 న ప్రారంభించి, రుతుపవన కాలంలో అధిక వర్షపాతం కారణంగా, దక్షిణ భారత రాష్ట్రమైన కేరళను తీవ్ర వరదలు ప్రభావితం చేశాయి.

### సెప్టెంబర్ 2018

### అక్టోబర్ 2018
### నవంబర్ 2018

### డిసెంబర్ 2018

## మరణాలు
* జనవరి 16: ఎన్.వి. రమణయ్య, ఉపాధ్యాయుడు, సామాజిక కార్యకర్త (జ.1935)
* జనవరి 23:వెంపటి రవిశంకర్‌, కూచిపూడి నాట్యాచార్యుడు. (జ.1969)
* జనవరి 24: కృష్ణకుమారి, తెలుగు సినిమా కథానాయిక. (జ.1933)
* ఫిబ్రవరి 7: గాలి ముద్దుకృష్ణమ నాయుడు, ఆంధ్రప్రదేశ్‌కు చెందిన రాజకీయనాయకుడు. (జ.1947)
* ఫిబ్రవరి 11: ఆస్మా జహంగీర్, పాకిస్తాన్‌కు చెందిన సామాజిక శాస్త్రవేత్త, రామన్ మెగసెసే పురస్కార గ్రహీత. (జ.1952)
* ఫిబ్రవరి 14: బోళ్ల బుల్లిరామయ్య, మాజీ పార్లమెంట్ సభ్యుడు, మాజీ కేంద్ర మంత్రి. (జ.1926)
* ఫిబ్రవరి 19: గుండు హనుమంతరావు, తెలుగు సినీ హాస్య నటుడు. (జ.1956)
* ఫిబ్రవరి 28: జయేంద్ర సరస్వతి, కంచి కామకోటి పీఠానికి 69వ పీఠాధిపతి. (జ.1935)
* మార్చి 11: చెన్నబోయిన కమలమ్మ, తెలంగాణ రైతాంగ సాయుధ పోరాట యోధురాలు. (జ.1926)
* మార్చి 16: కె.బి.కె.మోహన్ రాజు, సినిమా నేపథ్యగాయకుడు, ఆకాశవాణి, దూరదర్శన్ కళాకారుడు. (జ.1934)
* మార్చి 30: దండమూడి భిక్షావతి, తొలితరం మహిళా ఉద్యమనేత, సీపీఐ (ఎం) సీనియర్‌ నాయకురాలు. 
* ఏప్రిల్ 1: రాజ్యం. కె, రంగస్థల నటి. (జ.1956)
* ఏప్రిల్ 5: చంద్రమౌళి, తెలుగు సినిమానటుడు. 
* ఏప్రిల్ 14: ఘంటా గోపాల్‌రెడ్డి, వ్యవసాయ శాస్త్రవేత్త, ఎత్తిపోతల పథకం రూపకర్త (జ.1932)
* ఏప్రిల్ 16: కరణం సురేష్, రంగస్థల నటుడు, దర్శకుడు. (జ.1963)
* ఏప్రిల్ 25: ఆనం వివేకానందరెడ్డి, ఆంధ్రప్రదేశ్‌కు చెందిన రాజకీయనాయకుడు. (జ.1950)
* మే 16: దుర్గా నాగేశ్వరరావు, తెలుగు సినిమా దర్శకుడు. (జ.1931)
* మే 18: పెద్దిభొట్ల సుబ్బరామయ్య, కథారచయిత (జ.1938)
* మే 21: యద్దనపూడి సులోచనారాణి, నవలా రచయిత్రి. (జ.1940)
* మే 29: ముక్తా శ్రీనివాసన్, భారతీయ చలనచిత్ర నిర్మాత, దర్శకుడు. (జ.1929)
* జూన్ 19:నేరెళ్ళ వేణుమాధవ్, మిమిక్రీ కళాకారుడు. (జ.1932)
* జూలై 17: పెండెం జగదీశ్వర్, బాలల కథారచయిత. (జ.1976)
* జూలై 24: నిర్మలానంద, తెలుగు సాహితీవేత్త, అనువాదకుడు. ప్రజాసాహితి పత్రిక గౌరవ సంపాదకుడు. (జ.1935)
* ఆగష్టు 16: అటల్ బిహారీ వాజపేయి - భారతదేశ మాజీ ప్రధానమంత్రి, భాజపా నేత. (జ. 1924)
* ఆగష్టు 23: భోలేకర్ శ్రీహరి, తెలంగాణ రాష్ట్రానికి చెందిన చిత్రకారుడు, శిల్పి. (జ.1941)
* ఆగష్టు 23: కులదీప్‌ నయ్యర్‌, రచయిత, పత్రికారచయిత (జ. 1923).
* నవంబర్ 24: అంబరీష్, కన్నడ చలన చిత్రనటుడు, మాజీ కేంద్రమంత్రి. (జ.1952)

## పురస్కారాలు
* భారతరత్న పురస్కారం: 
* దాదాసాహెబ్ ఫాల్కే అవార్డు : 
* జ్ఞానపీఠ పురస్కారం : 
### నోబెల్ బహుమతులు
* భౌతికశాస్త్రం: 
* రసాయనశాస్త్రం: 
* వైద్యం: 
* సాహిత్యం:
* శాంతి: 
* ఆర్థికశాస్త్రం:

## ఇవి కూడా చూడండి
* 2018లో క్రీడలు
* ఆంధ్రప్రదేశ్ ప్రభుత్వ సెలవు దినాలు-2018
* తెలంగాణ ప్రభుత్వ సెలవు దినాలు - 2018
* భారతదేశ ప్రభుత్వ సెలవు దినాలు-2018

వర్గం:2010లు
తెలుగు సినిమాలు 2018

2018లో విడుదలైన సినిమాల జాబితా

# శ్రీ చిలుకూరు బాలాజీ
# అజ్ఞాతవాసి 
# ఐపిసి సెక్షన్
# జైసింహా
# రంగులరాట్నం
# గ్యాంగ్ (డబ్బింగ్)
# ఛలో
# భాగమతి 
# టచ్ చేసి చూడు
# హౌరాబ్రిడ్జ్
# గాయత్రి
# ఆటగాళ్ళు
# హ్యాపి వెడ్డింగ్
# ఆటగదరా శివ
# భైరవ గీత
#నా లవ్ స్టోరీ
# అదుగో
# రంగస్థలం 
# అరవింద సమేత వీర రాఘవ
# భరత్ అనే నేను 
# గీత గోవిందం
# నా పేరు సూర్య నా ఇల్లు ఇండియా
# మహానటి
# తొలిప్రేమ 
# హలో గురు ప్రేమకోసమే
# ఇది నా లవ్‌స్టోరీ
# మనసుకు నచ్చింది
# ఛల్తే ఛల్తే
# హైదరాబాద్ లవ్ స్టోరి
# జువ్వ
# రా రా
# ఏ మంత్రం వేసావె 
# ఐతే 2.0 
# కిరాక్‌ పార్టీ 
# నెల్లూరి పెద్దారెడ్డి
# వదిన
# మనసైనోడు
# అనగనగా ఒక ఊళ్ళో
# ఎమ్‌ఎల్‌ఏ 
# నీదీ నాదీ ఒకే కథ 
# ఛల్ మోహన రంగ
# సత్య గ్యాంగ్
# కృష్ణార్జున యుద్ధం 
# మెర్క్యురీ
# ఆచారి అమెరికా యాత్ర 
# మెహబూబా
# అన్నదాత సుఖీభవ
# నేల టిక్కెట్టు 
# అమ్మమ్మగారిల్లు
# ఆఫీసర్ 
# రాజుగాడు
# నా నువ్వే
# సమ్మోహనం 
# జంబలకిడిపంబ 
# ఈ నగరానికి ఏమైంది 
# శంభో శంకర 
# సూపర్ స్కెచ్
# బ్యాండ్ బాజా'
# తరువాత ఎవరు
# బేవర్స్

## ఇవి కూడా చూడండి
* 2018 లో విడుదలై 50 రోజులు ఆడిన సినిమాలు

## మూలాలు

సినిమాలు
వర్గం:జాబితాలు
వర్గం:2018 తెలుగు సినిమాలు
సోమారపు సత్యనారాయణ

**సోమారపు సత్యనారాయణ** తెలంగాణ రాష్ట్రానికి చెందిన రాజకీయ నాయకుడు, తెలంగాణ ఆర్టీసీ మాజీ చైర్మన్‌, రామగుండం మాజీ శాసనసభ సభ్యుడు. 

## బాల్యం విద్యాభ్యాసం
సోమారపు సత్యనారాయణ తెలంగాణ రాష్ట్రం, పెద్దపల్లి జిల్లా, మంథని లో 16 జులై 1948లో జన్మించాడు. ఆయన వరంగల్ కాకతీయ యూనివర్సిటీ నుండి ఎంబీఏ పూర్తి చేశాడు.

## రాజకీయ జీవితం
సోమారపు సత్యనారాయణ రాజకీయాల్లోకి రాకముందు రామగుండం ఎరువుల కర్మాగారంలో ఇంజినీర్‌గా పని చేశాడు. ఆయన  కాంగ్రెస్‌ పార్టీ ద్వారా రాజకీయ రంగంలోకి వచ్చాడు. ఆయన 30 జూన్‌ 1998న తొలిసారి ఏర్పడ్డ  రామగుండం మున్సిపాలిటీ ఎన్నికల్లో కాంగ్రెస్ పార్టీ నుండి పోటీ చేసి మున్సిపాలిటీ తొలి చైర్మన్‌గా పని చేశాడు. ఆయన 2004 జూలై 2 వరకు మున్సిపల్‌ చైర్మన్‌గా పని చేసి 2 జూలై 2004లో తెలుగుదేశం పార్టీ లో చేరాడు.సోమారపు సత్యనారాయణ  2004 అసెంబ్లీ ఎన్నికల్లో మంథని నియోజకవర్గం నుంచి టీడీపీ అభ్యర్థిగా పోటీ చేసి కాంగ్రెస్‌ అభ్యర్థి దుద్దిళ్ల శ్రీధర్‌బాబు చేతిలో ఓడిపోయాడు. ఆయన 2009లో జరిగిన అసెంబ్లీ ఎన్నికల్లో రామగుండం  నియోజకవర్గం నుంచి స్వతంత్ర అభ్యర్థిగా పోటీ చేసి కాంగ్రెస్‌ అభ్యర్థి బాబర్‌ సలీంపాషాపై విజయం సాధించిన తరువాత కాంగ్రెస్‌ పార్టీలో చేరాడు. తెలంగాణ ఉద్యమం సమయంలో కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీ లో చేరాడు. సోమారపు సత్యనారాయణ తెలంగాణ రాష్ట్రం ఏర్పడ్డాక జరిగిన 2014లో  తెలంగాణ అసెంబ్లీ ఎన్నికల్లో టీఆర్ఎస్ పార్టీ నుండి గెలిచాడు. ఆయన 29 ఏప్రిల్ 2016లో తెలంగాణా రాష్ట్ర ఆర్టీసీ చైర్మన్‌గా భాద్యతలు చేపట్టాడు. ఆయన 2018లో అసెంబ్లీ ఎన్నికల్లో ఓటమి అనంతరం భారతీయ జనతా పార్టీలో చేరాడు.బీజేపీలో చేరిన అనంతరం ఆయనను పెద్దపల్లి జిల్లా బీజేపీ అధ్యక్షుడిగా నియమించారు.
;శాసనసభకు పోటీ 

## మూలాలు


వర్గం:1948 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:పెద్దపల్లి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
నవీన్ చంద్ర

**నవీన్ చంద్ర** ఒక సినీ నటుడు. తెలుగు, తమిళ సినిమాల్లో నటించాడు. తెలుగులో అందాల రాక్షసి, త్రిపుర లాంటి సినిమాల్లో కథానాయకుడిగా నటించాడు.

2024లో, ఆయనను దాదాసాహెబ్ ఫాల్కే ఫిలిం ఫెస్టివల్‌లో ఉత్తమ నటుడి అవార్డు వరించింది. మంత్ ఆఫ్ మధు (2023) సినిమాలో ఆయన నటనకు గాను ఈ ప్రతిష్ఠాత్మక పురస్కారం లభించింది. ఈ సినిమా అమెజాన్ ప్రైమ్, ఆహాలో స్ట్రీమింగ్ అవుతోంది.

## వ్యక్తిగత జీవితం
నవీన్ చంద్ర కర్ణాటక లోని బళ్ళారిలో రామారావు, మాధవి దంపతులకు జన్మించాడు. ఆయనకు చిన్నప్పటి నుంచి సినిమాల మీద ఆసక్తి ఉండేది. కుటుంబ సభ్యులు కూడా ఇతన్ని ప్రోత్సహించారు. పాఠశాల నుంచి డ్యాన్సు కార్యక్రమాలు, స్కిట్స్ చేసి బహుమతులు తీసుకున్నాడు.

## సినిమాలు
సినిమా అవకాశాల కోసం ప్రయత్నిస్తుండగా ముందుగా తమిళంలో అవకాశం వచ్చింది. కానీ ఆ సినిమా ఆగిపోయింది. తర్వాత అందాల రాక్షసి సినిమాతో మంచి పేరు వచ్చింది. నాని కథానాయకుడిగా 2017లో వచ్చిన నేను లోకల్ సినిమాలో ప్రతినాయక ఛాయలున్న పోలీసు పాత్రలో నటించాడు.

## ఫిల్మోగ్రఫీ

### టెలివిజన్

## మూలాలు

వర్గం:తెలుగు సినిమా నటులు
రాహుల్ రవీంద్రన్

**రాహుల్ రవీంద్రన్** ఒక సినీ నటుడు. తమిళ, తెలుగు, ఇంగ్లీషు సినిమాల్లో నటించాడు. గాయని, డబ్బింగ్ కళాకారిణి చిన్మయి ని వివాహం చేసుకున్నాడు.

## వ్యక్తిగత జీవితం
రాహుల్ చెన్నైలో పుట్టి పెరిగాడు. తల్లిదండ్రులు రవీంద్రన్, వసుమతి.
వీరి పూర్వీకులు తంజావూరు జిల్లాకి చెందినవారు. చెన్నై లోని విద్యామందిర్ సీనియర్ సెకండరీ పాఠశాలలో చదివాడు. తర్వాత కామర్స్ లో డిగ్రీ చదివాడు. తర్వాత బిజినెస్ మేనేజ్మెంట్ లో మాస్టర్స్ కోసం ముంబై వెళ్ళాడు. అక్కడే ఓ మీడియా సంస్థలో అసిస్టెంట్ బ్రాండ్ మేనేజరుగా పనిచేశాడు. ఇతనికి రోహిత్ రవీంద్రన్ అనే తమ్ముడు ఉన్నాడు. రోహిత్ వృత్తిరీత్యా ఒక ఫోటోగ్రాఫరు.

## కెరీర్
ముంబైలో ఉండగా ఇతన్ని ఓ రెస్టారెంటులో గమనించిన దర్శకుడి దివాకర్ బెనర్జీ ఇతన్ని ఓ ప్రకటనలో కనిపించమని అడిగాడు. అది విజయవంతం కాగానే మరిన్ని ప్రకటనల్లో అవకాశం వచ్చింది. ఇదే సమయంలో తమిళంలో ప్రసారమయ్యే కొన్ని పిల్లల టివి కార్యక్రమాల్లో గాత్రాన్ని అందించేవాడు. 

తర్వాత ముంబైలో ఉద్యోగాన్ని వదిలేసి సహాయ దర్శకుడిగా పని చేసేందుకు చెన్నై వచ్చేశాడు. 

## సినిమాలు
* అందాల రాక్షసి
* అలా ఎలా?
* శ్రీమంతుడు (2015)
* హౌరాబ్రిడ్జ్ (2018)
* టైగర్
* హైదరాబాద్ లవ్ స్టోరి (2018)
* గుంటూరు కారం
* చారి 1112024
* మనమే (2024)

## మూలాలు

వర్గం:తమిళ సినిమా నటులు
వర్గం:తెలుగు సినిమా నటులు
అడపా కమ్మరాజులు

అడపా కమ్మరాజులు లేదా అడపా నాయకులు ముసునూరి కమ్మ ప్రభువుల కాలంలో కొండపల్లిని  పరిపాలించారు.వీరినే కొండపల్లి కమ్మరాజులు అని కూడా వ్యవహరిస్తారు. సుమారు 70 ఏళ్లు ఈ కోట నుండి రాజ్య ప్రజలను సుభిక్షంగా పరిపాలించి అనేక యుద్ధాల్లో పాల్గొంటూ కొండపల్లి కమ్మరాజులుగా కీర్తి గడించారు.

## మూలాలు


## వెలుపలి లంకెలు